সেন্টার ফর ব্ল্যাক ইক্যুইটি

সেন্টার ফর ব্ল্যাক ইক্যুইটি (কৃষ্ণাঙ্গ সমতা অধিকার কেন্দ্র) যা ২০১২ সাল পর্যন্ত ইন্টারন্যাশনাল ফেডারেশন অফ ব্ল্যাক প্রাইডস নামে পরিচিত ছিল,  এটি কৃষ্ণাঙ্গ সমকামী সম্প্রদায়ের সংগঠকদের একটি জোট যা এলজিবিটি (লেসবিয়ান, সমকামী, উভকামী, ট্রান্সজেন্ডার/সমকামী প্রেমী) সংস্থাগুলির মধ্যে একটি বহুজাতিক সংযোগ স্থাপনের জন্য গঠিত হয়েছে।

 প্রতিষ্ঠা 
সেন্টার ফর ব্ল্যাক ইক্যুইটি (সংক্ষেপে সিবিই) সংস্থার প্রতিষ্ঠার কাহিনী কৃষ্ণাঙ্গ এলজিবিটি সম্প্রদায়ের গৌরব পদযাত্রার ইতিহাসের সাথে যুক্ত। পূর্বে ওয়াশিংটন ডিসিতে এলজিবিটি সম্প্রদায়ের গৌরব পদযাত্রার আয়োজন করত স্থানীয় ক্লাব হাউস সংস্থা। এই সংস্থাটি ছিল স্থানীয় এলজিবিটি সম্প্রদায়ের একটি সংগঠন যেখানে বেশিরভাগ সদস্য ছিলেন কৃষ্ণাঙ্গ এলজিবিটি সম্প্রদায়ের মানুষ। ক্লাব হাউস চিল্ড্রেন'স আওয়ার  নামের একটি অনুষ্ঠানের আয়োজন শুরু করেছিল। এই অনুষ্ঠানটির মাধ্যমে স্থানীয় এলজিবিটি সম্প্রদায়ের সদস্যরা ঐক্যবদ্ধ হতেন। ক্লাব হাউস পনেরো বছর ধরে এই অনুষ্ঠানটি আয়োজন করে, কিন্তু ১৯৯০ সালের পর আর্থিক সমস্যা দেখা দেয় এবং সংস্থার গুরুত্বপূর্ণ সদস্যরা এইডসে আক্রান্ত হয়; যার ফলে ক্লাব হাউসের কার্যক্রম বন্ধ করে দিতে হয়।

সারা বিশ্বের কৃষ্ণাঙ্গ এলজিবিটি সম্প্রদায়ের জন্য গঠিত এই সেন্টার ফর ব্ল্যাক ইক্যুইটি সংগঠন আন্তর্জাতিক ক্ষেত্রে তাদের বিবিধ কর্মসূচীর মাধ্যমে কৃষ্ণাঙ্গ এলজিবিটি সম্প্রদায়ের জন্য নিবেদিত সংস্থাগুলির মধ্যে যোগাযোগ সুদৃঢ় করে চলেছে। সংগঠনের বৃহত্তর কার্যক্ষেত্রের মধ্যে যেসকল অঞ্চলগুলি পরে সেগুলি হল; নিউ ইয়র্ক, ফিলাডেলফিয়া; পিটসবার্গ; বাল্টিমোর; ওয়াশিংট, ডিসি;  কলম্বিয়া, এসসি, আটলান্টা, সেন্ট্রাল ফ্লোরিডা (টাম্পা);  শিকাগো; ডেট্রয়েট; টুইন সিটিস (মিনিয়াপলিস); লিটল রক; ডালাস; অস্টিন; পোর্টল্যান্ড; লস অ্যাঞ্জেলেস; সান দিয়েগো; টরন্টো, কানাডা; লন্ডন, যুক্তরাজ্য, জোহানেসবার্গ, ইত্যাদি।

 আইএফবিপি হিসেবে 
১৯৯৯ সালের মে মাসে কৃষ্ণাঙ্গ সমকামী সম্প্রদায়ের গৌরব পদযাত্রার সময় শিকাগো, নর্থ ক্যারোলিনা, নিউ ইয়র্ক সিটি, আটলান্টা, ডেট্রয়েট, মিনিয়াপলিস এবং ওয়াশিংটন, ডিসির প্রতিনিধিত্বকারী  কৃষ্ণাঙ্গ সমকামী সম্প্রদায়ের সংগঠকদের একটি জোট সংগঠিত হয়ে ইন্টারন্যাশনাল ফেডারেশন অফ ব্ল্যাক প্রাইডস (আইএফবিপি) -এর সূচনা করে। মার্কিন যুক্তরাষ্ট্র এবং বিদেশের সকল কৃষ্ণাঙ্গ সমকামী সংগঠনকে একত্রিত করার উদ্দেশ্যে এই জোটের উৎপত্তি। এই জোটের মূল লক্ষ্য ছিল কৃষ্ণাঙ্গ সমকামী সংগঠনের মধ্যে সংযোগ স্থাপন, পৃষ্ঠপোশকতা, পরামর্শদান এবং প্রযুক্তিগত সহায়তা প্রদান করা। আইঅএফবিপি ২০০৪ সালের নভেম্বরে একটি অলাভজনক সংস্থা হিসাবে স্বীকৃতি অর্জন করে।

 গুরুত্ব 
কৃষ্ণাঙ্গ এলজিবিটি ব্যক্তিদের জন্য সেন্টার ফর ব্ল্যাক ইক্যুইটি একটি গুরুত্বপূর্ণ সংস্থা। সিবিই হল বিশ্বের একমাত্র সংস্থা যারা শুধুমাত্র কৃষ্ণাঙ্গ এলজিবিটি সম্প্রদায়ের উপর দৃষ্টি নিবদ্ধ করে। শ্বেতাঙ্গদের তুলনায় কৃষ্ণাঙ্গ এলজিবিটি সম্প্রদায়ের উপর এইচআইভি -এর অসামঞ্জস্যপূর্ণ প্রভাবের উপর সমাজের দৃষ্টি আকর্ষন করতে সিবিই কর্মরত। শ্বেতাঙ্গ এলজিবিটি ব্যক্তিদের তুলনায় কৃষ্ণাঙ্গ এলজিবিটি সম্প্রদায়ের লোকেরা কর্মক্ষেত্রে বৈষম্য, আবাসন সংক্রান্ত সমস্যা এবং চিকিৎসার অভাবের সম্মুখীন হয়। সেই ব্যাপারের নিস্পত্তি করতেও এই সংস্থা সচেষ্ট

সিবিই কৃষ্ণাঙ্গ এলজিবিটি সম্প্রদায়ের স্বাস্থ্য পরীক্ষা করার ব্যাবস্থা করে। তারা কৃষ্ণাঙ্গ এলজিবিটি সম্প্রদায়ের মধ্যে এইচআইভি/এইডস -এর প্রভাব দূর করতে কর্মরত। মার্কিন যুক্তরাষ্ট্রে এইচআইভি/এইডস আক্রান্তদের মধ্যে সবচেয়ে বেশি সংখ্যক হল, কৃষ্ণাঙ্গ সমকামী এবং উভকামী পুরুষেরা। তাদের কাছে এই সংস্থা অত্যন্ত গুরুত্বপূর্ন

 তথ্যসূত্র 

বিষয়শ্রেণী:এলজিবিটিকিউ-সম্পর্কিত সংস্থা
বিষয়শ্রেণী:আফ্রিকান-আমেরিকান এলজিবিটিকিউ সংস্থা